ຈີນ ປ່ອຍໃຫ້ເງິນຢວນ ຂອງຕົນ ຕົກລາຄາ ອີກມື້ໜຶ່ງ
ເງິນຢວນ ໄດ້ຫຼຸດລາຄາລົງ 3 ເປີເຊັນ ນັບຕັ້ງແຕ່ ການປ່ຽນແປງຄັ້ງທຳອິດ ໃນຕະຫຼາດ ເມື່ອວັນອັງຄານຜ່ານມາ.
ຈີນໄດ້ອະນຸຍາດໃຫ້ມູນຄ່າຂອງເງິນຢວນອ່ອນລາຄາຕໍ່ເງິນ ໂດລາລົງ ເປັນມື້ທີສາມລຽນຕິດ ທະຄານກາງໃນວັນພະຫັດມື້ນີ້ ໄດ້ຕັ້ງຈຸດປຽບທຽບມູນຄ່າ ໃຫ້ຕ່ຳລົງ 1 ເປີເຊັນ ຈາກມື້ກ່ອນນີ້ ຊຶ່ງຢູ່ທີ່ 6 4 ຢວນຕໍ່ 1 ໂດລາ ປັກກິ່ງໄດ້ຄວບຄຸມເງິນຢວນຢ່າງເຂັ້ມງວດ ໂດຍອະນຸຍາດ ໃຫ້ເງິນນັ້ນ ຊື້ຂາຍໄດ້ໃນຂອບເຂດຢູ່ເໜືອ 2 ເປີເຊັນ ຫຼື ຕ່ຳກວ່າ ຈຸດປຽບທຽບດັ່ງກ່າວ ຊຶ່ງພວກເຂົາໄດ້ຕັ້ງຂຶ້ນສຳຫລັບປະຈຳວັນ ມາເຖິງເວລານີ້ ເງິນຢວນນັ້ນໄດ້ເສຍລາຄາປະມານສີ່ເປີເຊັນ ຕັ້ງແຕ່ມີ ການປ່ຽນແປງ ໃນເບື້ອງຕົ້ນ ຢູ່ໃນໄລຍະກາງຂອງຕະຫຼາດ ບັນດາເຈົ້າໜ້າທີ່ ທະນາຄານກາງ ໃນວັນພະຫັດມື້ນີ້ ໄດ້ພະຍາຍາມທີ່ຈະຜ່ອນຄາຍຄວາມຢ້ານກົວ ຂອງການລຸດລາຄາເງິນຢວນເພີ້ມເຕີມ ໂດຍກ່າວວ່າ ເງິນຢວນ ຕອນນີ້ ແມ່ນຢູ່ໃກ້ກັບ  ແລ້ວ ອີງຕາມອົງການຂ່າວຊີນຫົວ ທີ່ອ້າງເຖິງຄຳເວົ້າຂອງເຈົ້າໜ້າທີ່ຢູ່ທີ່ທະນາຄານແຫ່ງປະຊາຊົນຈີນ ວ່າ ຫຼັງຈາກຄຳຖະແຫລງຂອງ ທະນາຄານກາງແລ້ວ ການຄ້າໃນທົ່ວເອເຊຍ ກໍປາກົດວ່າ ບໍ່ມີຄວາມແນ່ນອນ ການເຄື່ອນໄຫວໃນເບື້ອງຕົ້ນຂອງທາງຈີນ ໄດ້ເຮັດໃຫ້ມີການຕົກຕ່ຳຢ່າງໃຫຍ່ ເປັນເວລາສອງມື້ ໃນຕະຫຼາດຫລັກຊັບໃຫຍ່ຂອງໂລກ ນັກລົງທຶນຫຼາຍຄົນ ເປັນຫ່ວງກັບການແຊກແຊງ ທີ່ເປັນສັນຍານ ຕໍ່ການຂະຫຍາຍໂຕຂອງເສດຖະກິດທີ່ໃຫຍ່ທີ່ສຸດອັນດັບສອງຂອງໂລກນັ້ນ ກຳລັງຊ້າລົງ ຫຼາຍກວ່າ ທີ່ຄິດກັນໄວ້ ໃນເບື້ອງຕົ້ນ ຍັງຄວາມກັງວົນອີກວ່າ ມັນອາດເຮັດໃຫ້ບັດດາປະເທດອື່ນ ລຸດມູນຄ່າເງິນຂອງພວກເຂົາ ລົງ ໃນເມື່ອ ມູນຄ່າເງິນຢວນອ່ອນກວ່ານັ້ນ ເຮັດໃຫ້ການສົ່ງອອກສິນຄ້າຂອງຈີນ ສາມາດເປັນທີ່ແຂ່ງຂັນໄດ້ຂຶ້ນຕື່ມ ສຳຫລັບຜູ້ນຳເຂົ້າຕ່າງປະເທດ